**Jacob Andersson** (s. 17. maaliskuuta 1995 Uumaja, Ruotsi) on ruotsalainen jääkiekkopuolustaja.

Ura
---

### Seuraura

Andersson on IF Björklövenin kasvatti. Kaudella 2010–2011 hän siirtyi Vännäs HC:n J18-junioreihin, josta Andersson siirtyi kaudeksi 2011–2012 Skellefteå AIK:n J18-junioreihin. Hän voitti koko J18 Elitin tehotilaston lukemalla +44. J18 Allsvenskanissa Andersson oli joukkueensa tehokkain puolustaja tehoilla 2+6=8. Hän voitti kauden päätteeksi hopeaa. Kauden 2012–2013 Andersson pelasi suurimmaksi osaksi Skellefteån J20-junioreissa, mutta hän vahvisti myös J18-junioreita, jossa Andersson voitti J18 Allsvenskanin pronssia. Kaudella 2013–2014 hän oli tehoilla 7+27=34 seuran J20-junioreiden paras syöttäjä ja tehokkain puolustaja. Andersson jakoi myös sisäisen pistepörssin kolmannen sijan Henrik Marklundin kanssa. Hän jakoi koko J20 SuperElitin puolustajien pistepörssin viidennen sijan Frölunda HC:n Julius Bergmanin kanssa.

Kaudella 2014–2015 Andersson voitti tehoilla 12+33=45 Skellefteån J20-junioreiden sisäisen piste- ja syöttöpörssin. Hän voitti myös koko J20 SuperElitin puolustajien pistepörssin. Andersson jakoi myös koko sarjan pistepörssin seitsemännen sijan Rögle BK:n Ludvig Elvenesin ja Djurgårdens IF:n Jonathan Davidssonin kanssa. Hänet valittiin kauden päätteeksi SuperElitin parhaaksi puolustajaksi. Andersson debytoi kauden aikana myös SHL:ssä, jossa hän pelasi kaksi runkosarjaottelua ilman tehopisteitä. Andersson teki SHL-debyyttinsä kaksi viikkoa ennen 18-vuotissyntymäpäiväänsä runkosarjan toiseksi viimeisellä kierroksella 3. maaliskuuta 2015 Växjö Lakers HC:tä vastaan. Hän sai ottelussa jääaikaa 1.47 minuuttia.

Alkukaudella 2015–2016 Andersson pelasi Skellefteåssa neljä Mestarien liigan ottelua ilman tehopisteitä, kunnes syyskuussa 2015 seura lainasi hänet Alexander Urbomin hankinnan myötä toistaiseksi voimassa olevalla sopimuksella Ruotsin toiseksi korkeimmalle sarjatasolle HockeyAllsvenskan-joukkue VIK Västerås HK:hon. Andersson pelasi siellä kymmenen ottelua tehden viisi syöttöpistettä, mutta tästä huolimatta hänellä oli vaikeuksia saada Västeråsissa peliaikaa ja lokakuussa Skellefteå kutsui Anderssonin takaisin vahvuuteensa. Pian tämän jälkeen seura lainasi hänet loppukaudeksi toiseen Allsvenskan-joukkueeseen, Asplöven HC:hen. Yhteensä Andersson pelasi sarjassa tulokaskautensa aikana 51 runkosarjaottelua tehopistein 4+17=21 ja kymmenen Kvalserien AS:n ottelua tehopistein 1+7=8. Aslövenin kausi päättyi lopulta putoamiseen Hockeyettaniin.

Andersson palasi kaudeksi 2016–2017 kaksivuotisella sopimuksella kasvattajaseuraansa IF Björklöveniin pelaamaan Allsvenskania. Kaudella 2017–2018 hän sijoittui tehoilla 11+10=21 koko sarjan puolustajien maalipörssissä toiseksi edellään vain IK Oskarshamnin Marcus Björk sekä jakoi puolustajien pistepörssin yhdeksännen sijan Leksands IF:n Olle Alsingin kanssa. Nousukarsintasarjassa Andersson oli joukkueensa paras pistemies viidellä syöttöpisteellään. Helmikuussa 2018 hän teki Björklövenin kanssa kaksivuotisen jatkosopimuksen. Kaudella 2018–2019 Andersson jakoi tehoilla 10+17=27 joukkueen sisäisen pistepörssin toisen sijan Jacob Petersonin kanssa edellään Fredric Andersson. Hän jakoi koko Allsvenskanin puolustajien maalipörssin voiton ja puolustajien pistepörssin viidennen sijan Leksands IF:n Daniel Gunnarssonin kanssa.

Kaudeksi 2019–2020 Andersson palasi kaksivuotisella SHL-sopimuksella Skellefteå AIK:hon. Hänen varsinainen tulokaskautensa liigassa toi 43 runkosarjaottelussa tehot 2+2=4. Andersson teki SHL-uransa avausmaalin 17. lokakuuta 2019 vieraissa Djurgårdens IF:ää vastaan. Hänen osumansa jäi Skellefteån 1–3-voittoon päättyneen ottelun voittomaaliksi. Andersson pelasi myös kuusi Mestarien liigan ottelua tehden yhden syöttöpisteen.

Andersson siirtyi kaudeksi 2021–2022 kaksivuotisella sopimuksella SM-liigajoukkue Porin Ässiin. Hän sai seurasta taustatietoa aiemmin joukkueessa pelanneilta entisiltä joukkuetovereiltaan Jakob Stenqvistiltä ja Maksim Matushkinilta. Andersson oli 20 syöttöpisteellään Ässien tehokkain puolustaja. Hän sivusi myös varsin erikoista, epävirallista liigaennätystä, sillä Anderssonista tuli eniten tehopisteitä pelkillä syöttöpisteillä yhden kauden aikana tehnyt pelaaja. Ennätykseen oli yltänyt aiemmin vain Tommi Tikka kaudella 2017–2018. Kauden jälkeen huhtikuussa 2022 Anderssonin sopimus Ässien kanssa purettiin yhteisymmärryksessä hänen omasta aloitteestaan, kun hän halusi palata kotimaahansa henkilökohtaisista syistä.

### Maajoukkueura

Andersson on pelannut neljä nuorten ja kolme poikien maaottelua.

Pelityyli
---------

Andersson pitää itseään kahden suunnan puolustajana, jonka vahvuudet ovat hyökkäyspelaamisessa. Hän haluaa omien sanojensa mukaan olla monipuolisesti apuna joukkueelle sekä ylivoimapelissä että puolustuspäässä. Ässien kehitysjohtaja Tommi Kerttula on kuvaillut Anderssonia:

> »Jacob Andersson on tasapainoinen luistelija, joka pelaa pää ylhäällä ja pystyy liikuttamaan kiekkoa laadukkaasti. Hänellä on hyvät tekniset ominaisuudet; Jacob pystyy haastamaan jalalla ylöspäin, omaa hyvän laukauksen ja kykenee tekemään numerotulosta viivasta. Hänen vahvuutensa ovat offensiivisen pelin puolella.» 
> 
>

Muuta
-----

Anderssonin isoveljet Jimmy ja Johan ovat pelanneet jääkiekkoa Ruotsin alemmissa sarjoissa. Veljesten isä Staffan Andersson pelasi 1980-luvulla maalivahtina IF Björklövenin Elitserien-joukkueessa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | Skellefteå AIK | SuperElit | 35 | 3 | 4 | 7 | 10 | 3 | 0 | 0 | 0 | 2 |
| 2013–2014 | Skellefteå AIK | SuperElit | 45 | 7 | 27 | 34 | 10 | 2 | 0 | 2 | 2 | 0 |
| 2014–2015 | Skellefteå AIK | SuperElit | 45 | 12 | 33 | 45 | 38 | 5 | 1 | 0 | 1 | 2 |
|  | Skellefteå AIK | SHL | 2 | 0 | 0 | 0 | 0 | – | – | – | – | – |
| 2015–2016 | VIK Västerås HK | Allsvenskan | 10 | 0 | 5 | 5 | 4 | – | – | – | – | – |
|  | Asplöven HC | Allsvenskan | 41 | 4 | 12 | 16 | 8 | – | – | – | – | – |
| 2016–2017 | IF Björklöven | Allsvenskan | 52 | 4 | 12 | 16 | 14 | – | – | – | – | – |
| 2017–2018 | IF Björklöven | Allsvenskan | 52 | 11 | 10 | 21 | 8 | – | – | – | – | – |
| 2018–2019 | IF Björklöven | Allsvenskan | 49 | 10 | 17 | 27 | 12 | – | – | – | – | – |
| 2019–2020 | Skellefteå AIK | SHL | 43 | 2 | 2 | 4 | 8 | – | – | – | – | – |
| 2020–2021 | Skellefteå AIK | SHL | 42 | 0 | 7 | 7 | 14 | 2 | 0 | 0 | 0 | 0 |
| 2021–2022 | Ässät | SM-liiga | 57 | 0 | 20 | 20 | 10 | – | – | – | – | – |
| 2 kautta | yhteensä | SHL | 87 | 2 | 9 | 11 | 22 | 2 | 0 | 0 | 0 | 0 |
| 1 kausi | yhteensä | SM-liiga | 57 | 0 | 20 | 20 | 10 | – | – | – | – | – |
| 4 kautta | yhteensä | Allsvenskan | 204 | 29 | 56 | 85 | 46 | – | – | – | – | – |

Lähteet
-------

* Jacob Andersson The Internet Hockey Databasessa (englanniksi)
* Jacob Andersson Eurohockey-sivustolla (englanniksi)
* Jacob Andersson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Jacob Andersson *Elite Prospects*. Everysport Media Group AB.  (englanniksi)
2. ↑  Elite Prospects - Skellefteå AIK J18 *eliteprospects.com*. Everysport Media Group AB. Viitattu 24.3.2021. (englanniksi)
3. ↑  Elite Prospects - Skellefteå AIK J20 *eliteprospects.com*. Everysport Media Group AB. Viitattu 24.3.2021. (englanniksi)
4. ↑  Elite Prospects - J20 SuperElit Stats 2013-2014 *eliteprospects.com*. Everysport Media Group AB. Viitattu 24.3.2021. (englanniksi)
5. ↑  Elite Prospects - Skellefteå AIK J20 *eliteprospects.com*. Everysport Media Group AB. Viitattu 24.3.2021. (englanniksi)
6. ↑  Elite Prospects - J20 SuperElit Stats 2014-2015 *eliteprospects.com*. Everysport Media Group AB. Viitattu 24.3.2021. (englanniksi)
7. ↑  Jacob Andersson *SHL.se*. SHL AB. Viitattu 24.3.2021. (ruotsiksi)
8. ↑  Bodin, Uffe: Bekräftat: Västerås plockar in Skellefteås backtalang *hockeysverige.se*.  7.9.2015. Everysport Media Group AB. Viitattu 24.3.2021. (ruotsiksi)
9. ↑  Åbonde, Oliver: Unge Skellefteåbacken lånas ut till Hockeyallsvenskan igen *hockeysverige.se*.  14.10.2015. Everysport Media Group AB. Viitattu 24.3.2021. (ruotsiksi)
10. ↑  Kassman, Mikael: Andersson återvänder till Björklöven *bjorkloven.com*.  4.4.2016. Björklöven AB. Viitattu 24.3.2021. (ruotsiksi)
11. ↑  Elite Prospects - HockeyAllsvenskan Stats 2017-2018 *eliteprospects.com*. Everysport Media Group AB. Viitattu 24.3.2021. (englanniksi)
12. ↑  Elite Prospects - IF Björklöven *eliteprospects.com*. Everysport Media Group AB. Viitattu 24.3.2021. (englanniksi)
13. ↑  Kassman, Mikael: Kontraktsförlängning *bjorkloven.com*.  23.2.2019. Björklöven AB. Viitattu 24.3.2021. (ruotsiksi)
14. ↑  Elite Prospects - IF Björklöven *eliteprospects.com*. Everysport Media Group AB. Viitattu 24.3.2021. (englanniksi)
15. ↑  Elite Prospects - HockeyAllsvenskan Stats 2017-2018 *eliteprospects.com*. Everysport Media Group AB. Viitattu 24.3.2021. (englanniksi)
16. ↑  Söderlund, Samuel: Jacob Andersson är tillbaka *skellefteaaik.se*.  23.2.2019. Skellefteå AIK Hockey. Viitattu 24.3.2021. (ruotsiksi)
17. ↑  Jacob Andersson *SHL.se*. SHL AB. Viitattu 24.3.2021. (ruotsiksi)
18. ↑  Bodin, Uffe: Backen sköt första SHL-målet – på friläge: "Var lite chockad" *hockeysverige.se*.  17.10.2019. Everysport Media Group AB. Viitattu 24.3.2021. (ruotsiksi)
19. 1 2  Jacob Andersson vahvistaa Ässien puolustusta *assat.com*.  4.6.2021. HC Ässät Pori Oy. Viitattu 4.6.2021.
20. ↑  Jacob Andersson siirtyy Ässiin *Jatkoaika.com*.  4.6.2021. Jatkoaika r.y. Viitattu 4.6.2021.
21. ↑  Liuhala, Juhani: Ässien Jacob Andersson on saamassa ennätyksen, jota hän ei halua – Ässät onnistui tiistaina koko joukkueena *satakunnankansa.fi*.  8.2.2022. Sanoma Media Finland Oy. Viitattu 10.4.2022.
22. ↑  Albin Erikssonin ja Jacob Anderssonin sopimukset purettu *assat.com*.  29.4.2022. HC Ässät Pori Oy. Viitattu 3.5.2022.
23. ↑  Jimmy Andersson *Elite Prospects*. Everysport Media Group AB.  (englanniksi)
24. ↑  Johan Andersson *Elite Prospects*. Everysport Media Group AB.  (englanniksi)
25. ↑  Staffan Andersson *Elite Prospects*. Everysport Media Group AB.  (englanniksi)